paragraph_text: Austin Richard Post (Syracuse, New York, 4. srpnja 1995.), poznat pod imenom Post Malone, američki je reper, pjevač, tekstopisac i gitarist. Prvi je put bio javno primijećen 2015. godine nakon izlaska njegovog prvog singla White Iverson. U kolovozu 2015., Malone je potpisao ugovor s izdavačkom kućom Republic Records. Objavio je pjesme Congratulations s Quavom i Rockstar s 21 Savageom, koje su se poimence našle na osmom i prvom mjestu top-ljestvice Billboard Hot 100.